Ekskurso laŭ spuroj de Zamenhof
#000001
ViPE-trejnado en Tuluzo – prezento
#000002
Lundon la 27-an de marto 2023 je 16h00 ni invitas al la sidejo de Bjalistoka Esperanto-Societo (str. Piękna 3) al resumo de trejnado en Tuluzo pri Vikipedio.
#000003
En Tuluzo en la tagoj 11–12 de marto okazis la dua trejnado de la projekto Vikipedio por Eŭropo (ViPE) efektivigita kadre de la programo Erasmus+. Kiel tri reprezentantoj de BES: Jolanta Chrustowicz, Michał Mitrosz kaj nia nova kolego Jakub Gleba ni ĉeestis ĝin kune kun niaj eksterlandaj partneroj.
#000004
Kvankam la lingvo kreita de Zamenhof sufiĉe bone fartas en Vikipedio, ni esperantistoj volas, ke tiu unika enciklopedio kresku ankaŭ en Esperanto, kaj inkluzivu multe pri Esperanto. Ideologie, ni estas tre proksimaj unu al la alia, ĉu ne?
#000005
La unua renkontiĝo pri la bazaj principoj de funkciado de tiu malferma enciklopedio okazis en Bjalistoko dum la lastaj Bjalistokaj Zamenhof-Tagoj. Ĉi-foje ni koncentriĝis pri la temoj kiel: aŭtoraj rajtoj, redaktado de tekstoj, enmetado de piednotoj, citaĵoj, alŝutado de dosieroj kaj fotoj. En la unua tago ni multe diskutis, precipe pri kopirajto. Ĉi tio estas ege grava afero, ne nur kiam oni laboras super Vikipedio. La sekva tago koncernis la specifaĵojn pri la praktika flanko de la trejnado. Nu, teknikaj kaj komputikaj scioj estis dume tre utilaj. Kelkaj el ni, ofte havante jam iom da sperto en la laboro de vikipedia volontulo, povis apliki la enhavon de la trejnado multe pli efike: ili redaktis enciklopediajn tekstojn aŭ tradukis ilin, ekz. el la angla en Esperanton. Aliaj povis fari la samon, sed en la tekstredakta langeto por provoj – komencantoj kiel mi trovis tion ege utila kaj helpa solvo.
#000006
Ni ĉiuj havis la ŝancon ekscii kaj lerni multon. La trejnistoj Michal Matúšov (KuboF Hromoslav) kaj Michael Boris Mandirola ŝajnas scii ĉion pri Vikipedio. Ili pacience respondis ĉiujn niajn demandojn kaj estis ĉiam helpemaj.
#000007
Ĉar la aranĝo okazis kadre de SemEo 2023, Esperanto-Semajno en Tuluzo organizita de Esperanto-Kultur-Centro, sabate vespere ni povis ankaŭ aŭskulti koncerton de la harpisto Klarisa en ŝia riĉa repertuaro (ne nur en Esperanto).
#000008
Tiu ĉi publikaĵo (komuniko) estas ekskluziva respondeco de ties aŭtoro. La Komisiono ne respondecas pri la uzo kiun oni povus fari de la informo diskonigata ĉi tie.
#000010
72-a Kristana kongreso de KELI
#000013